На основу члана 44. Закона о култури („Службени гласник Републике Србије“, број 72/09, 13/16 и 30/16), члана 37. Статута Града Ниша ("Службени лист Града Ниша", број 88/08 и 143/16 и 18/2019) и члана 15. Одлуке о оснивању Галерије савремене ликовне уметности Ниш ("Службени лист града Ниша", број 80/13 и 115/16),

 Скупштина Града Ниша на седници одржаној \_\_\_\_\_\_\_\_\_\_\_\_\_\_ донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Програм рада Галерије савремене ликовне уметности Ниш за 2020. годину, број 796 од 27.12.2019. године, који је донео Управни одбор ове установе, на седници одржаној 27.12.2019. године.

 II Програм рада Галерије савремене ликовне уметности Ниш за 2020. годину реализоваће се у складу са Финансијским планом ове установе за 2020. годину.

 III Решење доставити установи Галерији савремене ликовне уметности Ниш, Градској управи града Ниша - Секретаријату за културу и информисање и Секретаријату за финансије.

Број:

У Нишу,

**СКУПШТИНА ГРАДА НИША**

Председник

 Мр Раде Рајковић

***О б р а з л о ж е њ е***

 Управни одбор Галерије савремене ликовне уметности Ниш, на седници одржаној 27.12..2019. године, донео је Програм рада Галерије савремене ликовне уметности Ниш за 2020. годину, број 796 од 27.12.2019. године.

 Програм рада за 2020.годину Галерија савремене ликовне уметности Ниш реализоваће кроз изложбену, информативну и музеолошку активност. Такође Галерија планира и реализацију две традиционалне годишње манифестације, Ликовну колонију “Сићево“ и Графичку радионицу, као и изложбу поводом 50 година постојања и рада Галерије савремене ликовне уметности. ГСЛУ ће учествовати у манифестацији „Музеји Србије за десет“, као и у „Ноћи музеја“

 Галерија савремене ликовне уметности Ниш ће у 2020. години приредити 30 изложби и то у великој сали Официрског дома десет изложби у Павиљону у Тврђави 9 и Салону 77 једанаест изложби. Поводом 50. годишњице постојања и рада Галерије СЛУ планиране су две различите поставке у сва три изложбена простора током летњих месеци, (јун и јул) с обзиром да је датум оснивања Галерије 9.јун. Изложбе ће се базирати на делима из фонда ГСЛУ и то прва поставка на избору из збирке сликарства и збирке скулптуре (јун), а друга на избору из збирки цртежа, графика, фотографија, односно радова домаћих и страних аутора на папиру, као и на збирци нових медија (јул). Кроз ове две изложбе биће представљено 250 дела из фонда Галерије, које представљају трајну баштину и заоставштину за будућност града Ниша. Између осталих биће заступљена дела Миће Поповића, Ивана Табаковића, Пеђе Милосављевића, Оље Ивањицки, и многих других истакнутих уметника. Галерија планира изложбе у појединим јавним установама (МУП, Дом здравља, Општински суд, Дом за стара и изнемогла лица...)

 Као и ранијих година изложбени програм за 2020. годину се у великом проценту заснива на изложбама које је одобрио Уметнички савет ГСЛУ Ниш. ГЛСУ ће наставити представљање великана светске или националне уметности XX века. План је да у овој години то буде изложба Ендија Ворхола (Пицбург 1928 –Њујорк 1987.),једног од најутицајнијих уметника друге половине XX века. Галерија СЛУ је успоставила контакт са „Кућом легата“ из Београда са којом је преговарала о сарадњи на бази реципроцитета, тако да се очекује изложба дела Петра Лубарде(1907-1974), једног од најистакнутијих југословенских и српских сликара.

 У оквиру издавачке делатности ГСЛУ Ниш планира израду монографије „Галерија савремене ликовне уметности 1970-2020“, као и каталози за сваку од изложби.

 Чланом 33. Одлуке о буџету Града Ниша за 2020. годину („Службени лист Града Ниша“, број 106/2019) прописано је да „Директни корисници буџетских средстава, који су у буџетском смислу одговорни за кориснике буџетских средстава, врше расподелу средстава корисницима у оквиру својих одобрених апропријација“. Градска управа града Ниша - Секретаријат за културу и информисање, дала је сагласност на Финансијски план Установе, који је у циљу целовитог сагледавања Програма достављен у прилогу.

 Имајући у виду да је Програм рада установе Галерија савремене ликовне уметности Ниш сачињен у складу са законом, прописима Града и циљевима оснивања Установе, предлаже се доношење решења о давању сагласности на Програм рада Галерија савремене ликовне уметности Ниш за 2020. годину.

Овлашћено лице- по овлашћењу

 Начелника Градске управе града Ниша

 \_\_\_\_\_\_\_\_\_\_\_\_\_\_\_\_\_\_\_\_\_\_

 Зорица Вељковић